Document ID: 32012D0172

NEUVOSTON TÄYTÄNTÖÖNPANOPÄÄTÖS 2012/172/YUTP,
annettu 23 päivänä maaliskuuta 2012,
Syyriaan kohdistettavista rajoittavista toimenpiteistä annetun päätöksen 2011/782/YUTP täytäntöönpanosta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen,
ottaa huomioon Syyriaan kohdistettavista rajoittavista toimenpiteistä 1 päivänä joulukuuta 2011 annetun päätöksen 2011/782/YUTP (1) ja erityisesti sen 21 artiklan 1 kohdan,
sekä katsoo seuraavaa:
(1)
Neuvosto hyväksyi 1 päivänä joulukuuta 2011 päätöksen 2011/782/YUTP Syyriaan kohdistettavista rajoittavista toimenpiteistä.
(2)
Syyrian tilanteen vakavuuden huomioon ottaen päätöksen 2011/782/YUTP liitteessä I olevaan luetteloon henkilöistä ja yhteisöistä, joihin sovelletaan rajoittavia toimenpiteitä, olisi lisättävä uusia henkilöitä ja yhteisöjä.
(3)
Päätöksen 2011/782/YUTP liitteessä I olevia tiettyjä henkilöitä ja yhtä yhteisöä koskevia merkintöjä olisi muutettava,
ON HYVÄKSYNYT TÄMÄN PÄÄTÖKSEN:
1 artikla
Lisätään tämän päätöksen liitteessä I luetellut henkilöt ja yhteisöt päätöksen 2011/782/YUTP liitteessä I olevaan luetteloon.
2 artikla
Korvataan päätöksen 2011/782/YUTP liitteessä I tämän päätöksen liitteessä II lueteltuja henkilöitä ja yhtä yhteisöä koskevat merkinnät tämän päätöksen liitteessä II olevilla merkinnöillä.
3 artikla
Tämä päätös tulee voimaan päivänä, jona se hyväksytään.
Tehty Brysselissä 23 päivänä maaliskuuta 2012.

Labels: 18
5
11